cyanic-selkie/wikianc huggingface dataset:
ইস্টবেঙ্গল ক্লাব
১৯৪০ – ১৯৭০
ইস্টবেঙ্গল টানা ১৯৭০ থেকে ১৯৭৫ পর্যন্ত টানা ৬ বছর কলকাতা লীগ অপরাজিত ছিল। ১৯৭০ সালের কলকাতা লীগে একটিও গোল হজম না করে লীগ জয় লাভ করে। এরমধ্যে ১৯৭৫ সালের কলকাতা ডার্বিতে ইস্টবেঙ্গল চিরপ্রতিদ্বন্দ্বী মোহনবাগানকে ডার্বির সর্বোচ্চ রেকর্ড ৫ - ০ গোলে হারিয়ে দেয়। এই ম্যাচটি ছাড়াও আরো কয়েকবার মোহনবাগানকে হারিয়ে দেয়। ১৯৭৫ সালের কলকাতা লীগে একটিও ম্যাচ না হেরে লীগ জয় লাভ করে। সত্তরের দশক ইষ্ট বেঙ্গলের ইতিহাসে সোনালী দশক নামে পরিচিত।
১৯৮০ – ১৯৯০
১৯৮০ সালে ফেডারেশন কাপ জয় দিয়ে শুরু করে ১৯৮৫ সালে আরো একবার ফেডারেশন কাপ জয় লাভ করে। এরপর ১৯৮৫-৮৬ সালে নব-প্রতিষ্ঠিত এশিয়ান ক্লাব চ্যাম্পিয়ানশীপে প্রথম ভারতীয় ক্লাব হিসাবে আত্মপ্রকাশ করে। এরপর ১৯৯০ সালে নৈমুদ্দিনের প্রশিক্ষণে আইএফএ শীল্ড, রোভার্স কাপ ও ডুরান্ড কাপ জয় করে দ্বিতীয়বার ত্রিমুকুট জয়লাভ করে। ১৯৮৬ সালে স্ট্যাফোর্ড কাপ এবং ১৯৯৫ ও ১৯৯৭ সালে ম্যাকডুয়েল কাপ জয় লাভ করে। ১৯৯৩ সালে ইস্টবেঙ্গল প্রথম আন্তর্জাতিক ট্রফি হিসাবে নেপালে অনুষ্ঠিত ওই ওই কাপ জয় লাভ করে। নব্বইয়ের দশকে ইস্টবেঙ্গল অনেকবার করে ফেডারেশন কাপ, আই এফ এ শীল্ড, কলকাতা লীগ ডুরান্ড কাপ ও রোভার্স কাপ জয় করে। ১৯৯৬ সালে ভারতের সর্বপ্রথম অন্তরদেশীয় ফুটবল লীগ জাতীয় ফুটবল লীগ শুরু হয়, সেখানে ইস্টবেঙ্গল প্রতিষ্ঠাতা সদস্য। ১৯৮৪ সালে দীপক দাস ইস্টবেঙ্গল ক্লাবে যোগদান করে ক্লাবের গঠনে আমূল পরিবর্তন করেন। তিনি ক্লাবটিকে পেশাদারী ক্লাবে উন্নীত করে প্রাইভেট লিমিটেড হিসাবে আত্মপ্রকাশ করেন। স্থানীয় ব্র্যান্ড ও খাদিম কোম্পানীর স্পন্সরশীপ আদায় করে নেয় ইস্টবেঙ্গল। এরপর ১৯৯৮ সালে বিজয় মাল্যর ইউনাইটেড ব্রুইয়ার্স গ্রুপের সাথে ৫০ শতাংশ শেয়ারিংয়ের মাধ্যমে নতুন প্রাইভেট কোম্পানী ইউনাইটেড ইস্টবেঙ্গল ফুটবল টিম প্রাইভেট লিমিটেড হিসাবে ভারতের প্রথম ভারতের প্রথম পেশাদারী ফুটবল টিম হিসাবে আবির্ভাব হয় এবং ফুটবল টিমের নাম রাখা হয় কিংফিশার ইস্টবেঙ্গল।
২০০০ – ২০১০
একবিংশ শতাব্দীতে ইস্টবেঙ্গল স্বভাবচিত ভাবে ২০০০-০১ সালের জাতীয় লীগ (NFL) জয়ের মাধ্যমে শুরু করে। এরপর ২০০২-০৩ সালে ও ২০০৩-০৪ সালে ভারতের সর্বপ্রথম দল হিসেবে পর পর দু'বছর জাতীয় লীগ জয় করে। এরপর ২০০৭, ২০০৯, ২০১০ এবং ২০১২ সালে ফেডারেশন কাপ ও ২০০৬ এবং ২০১১ সালে সুপার কাপ জয় করে। ২০০৩ সালে ইস্টবেঙ্গল তাদের তৃতীয় আন্তর্জাতিক ট্রফি ইন্দোনেশিয়ার জাকার্তায় এশিয়ান কাপ চ্যাম্পিয়নশীপ জয়ের মাধ্যমে অর্জন করে। ইষ্ট বেঙ্গল ভারতের ক্লাব হিসাবে সব থেকে বেশি আন্তর্জাতিক ট্রফি জিতেছে। ইস্টবেঙ্গল ২০০৪ সালে নেপালে সান মিগুয়েল আন্তর্জাতিক কাপ দিয়ে শুরু করে। ওই বছর লেইসেস্টার সিটি তাদের ১২০ তম বর্ষ উদ্‌যাপন টুর্নামেন্টে আহ্বান জানায় এবং ইস্টবেঙ্গল ও লেইসেস্টার সিটি অংশীদার হয়। ফিফা প্রেসিডেন্ট ২০০৭ সালে ইস্টবেঙ্গল তাঁবু পরিভ্রমণে আসে। এর পরের বছর প্রথম ভারতীয় দল হিসেবে পশ্চিম এশীয় দলের (আল ওইহদ্যাত, জর্ডন) বিরুদ্ধে বিদেশের মাটিতে জয় লাভ করে। ২০০৪ থেকে ২০১৫ পর্যন্ত ইস্টবেঙ্গল রেকর্ড সংখ্যক ৮ বার এএফসি কাপে যোগ্যতা অর্জন করে।  East Bengal also made a record eight appearances, between 2004 and 2015, in the AFC Cup. ২০১৩ সালের সেমি ফাইনালে তারা কুয়েতের কুয়েত সিটি দলের কাছে সেমিফাইনালে হেরে যায়। ২০১০ থেকে ২০১৭ পর্যন্ত টানা ৮ বছর কলকাতা লীগ জয় করে তাদের সত্তরের দশকে করা টানা ৬ বছর জেতার রেকর্ড ভেঙে নতুন রেকর্ড করে। ২০১৮ সালের জুলাইয়ে ইস্টবেঙ্গল কুইস গ্রুপের সাথে ৭০%-৩০% এর নতুন অংশীদারিত্ব শুরু করে এবং ফুটবলটিম রিব্রান্ডেড হয়ে কুইস ইস্টবেঙ্গল হিসাবে আত্মপ্রকাশ করে। ১ আগষ্ট ২০১৯ সালে ইস্টবেঙ্গল শততম বর্ষে পদার্পন করে। ওই বছর শতবার্ষিকী লোগো উন্মোচন হয়। মশাল মিছিল থেকে শুরু করে প্রবীণ প্রাক্তনী ফুটবলার, কোচ, সভাপতি সহ বাংলার গণ্যমান্য ব্যক্তিদের নিয়ে বর্ণাঢ্য অনুষ্ঠানের মধ্য দিয়ে শতবার্ষিকী অনুষ্ঠান পালিত হয়। ১৯২৫-২৬ সালের জার্সির অনুকরণে শতবার্ষিকী জার্সি প্রকাশ করা হয়। এই বছর আই-লীগ, ডুরান্ড কাপ ও কলকাতা লীগে ইস্টবেঙ্গল প্রতিদ্বন্দ্বিতা করে। শতবার্ষিকী বছরের প্রথম ম্যাচে ডুরান্ড কাপে আর্মি রেডের বিরুদ্ধে জয়লাভ করে।
২০২০ – ২০২২
২০১৯ এর বিশ্বব্যাপী করোনা ভাইরাস মহামারীর জন্য ভারতের সকল ফুটবল প্রতিযোগিতা অসম্পূর্ণ থেকে যায়। ইস্টবেঙ্গলের তৎকালীন বিনিয়োগকারী কুইস গ্রুপ তাদের বিনিয়োগের চুক্তি থেকে বেরিয়ে আসে। ১ আগষ্ট ২০২০তে তাদের শতবার্ষিকী পূর্ণ করে। সেপ্টেম্বর মাসে শ্রী সিমেন্ট ইস্টবেঙ্গলে বিনিয়োগ করে এবং মোট ৭৬ শতাংশের অংশীদারিত্ত্ব লাভ করে এবং স্পোর্টিং ক্লাব ইস্টবেঙ্গল হিসাবে আত্মপ্রকাশ করে। এরপরের মাসে সফল বিডিঙ্গের মাধ্যমে আইএসএলে খেলার ছাড়পত্র পায়।  ২০২২ সালের প্রাক্কালে শ্রী সিমেন্টের সাথে অংশীদরিত্ব ত্যাগ করে।
২০২২ - বর্তমান
২০২১ - ২০২২ সালের আইএসএল প্রতিযোগিতা সমাপ্ত হওয়ার সাথে সাথে শ্রী সিমেন্টের সাথে ইস্টবেঙ্গল ক্লাবের অংশীদারিত্বও শেষ হয়। ১২ এপ্রিল ২০২২ শ্রী সিমেন্ট কোম্পানী ও ইস্টবেঙ্গল ক্লাবের সাথে অংশীদারি পুনর্নবীকরণ প্রক্রিয়া না হওয়ার ইস্টবেঙ্গল ক্লাব তাদের স্পোর্টিং রাইটস অর্থাৎ স্বত্ব ফিরে পায়।
২ আগষ্ট ২০২২ তারিখে ইস্টবেঙ্গল ক্লাব ইমামি গ্রুপের সাথে তাদের অংশীদারি চুক্তিতে আবদ্ধ হয়।
সম্মান
বিশেষ দ্রষ্টব্য এখানে শুধু প্রধান টুর্নামেন্টেরই ফলাফল বর্ণিত হয়েছে।
এমআরএনএ-১২৮৩
আশা করা হয়েছে যে এই "পরবর্তী প্রজন্মের" টিকা ফ্রিজের নিয়মিত তাপমাত্রায় (২-৫°সে) সংরক্ষণ করা সম্ভব হবে।
পরীক্ষামূলক প্রস্তুতি
২০২১ সালের ডিসেম্বরে, মডার্না একটি পরীক্ষা শুরু করে যা ভ্যাকসিনের প্রতিরোধ ক্ষমতা এবং এর পার্শ্বপ্রতিক্রিয়া মূল্যায়ন করবে। ২০২২ সালের মে পর্যন্ত এটি পরীক্ষার ২য় দশায় রয়েছে।
সুইজারল্যান্ড জাতীয় অনূর্ধ্ব-১৭ ফুটবল দল
সুইজারল্যান্ড জাতীয় অনূর্ধ্ব-১৭ ফুটবল দল হল অনূর্ধ্ব-১৭ পর্যায়ে ফুটবলে সুইজারল্যান্ডের প্রতিনিধিত্বকারী দল। সুইজারল্যান্ডের ফুটবলের নিয়ন্ত্রণকারী সংস্থা সুইস ফুটবল অ্যাসোসিয়েশন এই দলের নিয়ন্ত্রণ করে। এই দলের প্রধান কোচ হাইনৎস মোসার। সুইজারল্যান্ড অনূর্ধ্ব-১৭ একবারের ফিফা অনূর্ধ্ব-১৭ বিশ্বকাপ বিজয়ী এবং একবারের উয়েফা ইউরোপীয় অনূর্ধ্ব-১৭ চ্যাম্পিয়নশিপ বিজয়ী।
প্রতিযোগিতামূলক রেকর্ড
সোনালি রঙ সুইজারল্যান্ডের জয় নির্দেশ করে
বিমলেন্দু সিংহ রায়
বিমলেন্দু সিংহ রায় হলেন একজন ভারতীয় শিক্ষক ও রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভার একজন সদস্য।
জীবনী
বিমলেন্দু সিংহ রায় ১৯৫৮ সালে জন্মগ্রহণ করেন। তিনি কৃষ্ণনগর সরকারি কলেজ থেকে ইংরেজিতে স্নাতক হন। এরপর, ১৯৮২ সালে তিনি কল্যাণী বিশ্ববিদ্যালয় থেকে ইংরেজিতে স্নাতকোত্তর হন।
বিমলেন্দু সিংহ রায় ১৯৮৫ সালে মুড়াগাছা মাধ্যমিক বিদ্যালয়ে শিক্ষকতা শুরু করেন। ২০০০ সালে তিনি প্রতিষ্ঠানটির প্রধান শিক্ষক হন। ২০১৬ সালে তিনি চাকরি থেকে অবসরগ্রহণ করেন।
২০১৩ সালে বিমলেন্দু সিংহ রায়কে পশ্চিমবঙ্গ সরকার শিক্ষারত্ন সম্মাননা প্রদান করে। ২০১৭ সালে তিনি রাষ্ট্রপতি পুরস্কার লাভ করেন।
মুড়িশূর
মুড়িশূর দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি লোকালয়। এটি বৃহচ্চেন্নাইয়ের অন্তর্গত ও শহর থেকে দক্ষিণ-পশ্চিম দিকে অবস্থিত৷
জনসংখ্যার উপাত্ত
২০১১ খ্রিটাব্দে ভারতের জনগণনা অনুযায়ী মুড়িশূরের মোট জনসংখ্যা ১৫,৪৩৮ জন, যেখানে ৭,৭৪৮ জন পুরুষ ও ৭,৬৯০ জন নারী৷ অর্থাৎ প্রতিহাজার পুরুষে ৯৯৩ জন নারীর বাস৷ মোট পরিবার সংখ্যা ৩,৮৫৪ টি৷ ছয় বছর অনূর্ধ্ব শিশু সংখ্যা ১,৭২৩, যা মোট জনসংখ্যার ১১.১৬ শতাংশ৷ শিশুদের মধ্যে শিশুপুত্র ৮৭৫ জন ও শিশুকন্যা ৮৪৮ জন, অর্থাৎ শিশুদের লিঙ্গানুপাত প্রতি হাজার শিশুপুত্রে ৯৬৯ জন শিশুকন্যা৷ মুড়িশূরের মোট সাক্ষরতার হার ৯০.৭৮ শতাংশ, যেখানে পুরুষ সাক্ষরতার হার ৯৪.০৯ শতাংশ ও নারী সাক্ষরতার হার ৮৭.৪৬ শতাংশ৷ জনসংখ্যার ১৫.৯৭ শতাংশ তথা ২,৪৬৬ জন তফসিলি জাতি ও ০.৫৪ শতাংশ তথা ৮৪ জন তফসিলি উপজাতির অন্তর্ভুক্ত৷ মোট শ্রমজীবী ৫,৮০৯ জন, যার মধ্যে ৫,২৫৪ জন মূল শ্রমজীবী ও ৫৫৫ জন প্রান্তিক শ্রমজীবী৷
হুছনে আরা ওয়াহিদ
হুছনে আরা ওয়াহিদ (২৮ ফেব্রুয়ারি ১৯৫৫–৬ এপ্রিল ২০২০) বাংলাদেশের মৌলভীবাজার জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
প্রাথমিক জীবন
হুছনে আরা ওয়াহিদ ২৮ ফেব্রুয়ারি ১৯৫৫ সালে মৌলভীবাজার জেলায় জন্মগ্রহণ করেন। তার স্বামী আব্দুল ওয়াহিদ (m. ১৯৭৭) মৌলভীবাজার জেলা আওয়ামী লীগের সাবেক সাধারণ সম্পাদক। তার দুই ছেলে ও দুই মেয়ে।
রাজনৈতিক জীবন
হুছনে আরা ওয়াহিদ মৌলভীবাজার জেলা আওয়ামীলীগের সহসভাপতি ছিলেন। তিনি ১৯৮৩ সাল থেকে ১৯৯৬ সাল পর্যন্ত পাথফাইন্ডার নামের একটি আন্তর্জাতিক এনজিওতে প্রকল্প ব্যবস্থাপক হিসেবে কাজ করেন। তিনি সপ্তম জাতীয় সংসদের মহিলা আসন ২৫ থেকে বাংলাদেশ আওয়ামী লীগের মনোনীত সংসদ সদস্য ছিলেন।
মৃত্যু
হুছনে আরা ওয়াহিদ ৬ এপ্রিল ২০২০ সালে মৌলভীবাজারের ২৫০ শয্যা হাসপাতালে মৃত্যুবরণ করেন।
এড বেগলি
এডওয়ার্ড জেমস বেগলি (Edward James Begley; ২৫ মার্চ ১৯০১ - ২৮ এপ্রিল ১৯৭০) ছিলেন একজন মার্কিন অভিনেতা। তিনি সুইট বার্ড অব ইয়থ (১৯৬২) ছবিতে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্র হল টুয়েলভ অ্যাংরি মেন (১৯৫৭) ও আনসিঙ্কেবল মলি ব্রাউন (১৯৬৪)।
বেগলি ১৯৫৬ সালে ব্রডওয়ে মঞ্চে ইনহেরিট দ্য উইন্ড নাটকে ম্যাথু হ্যারিসন ব্র্যাডি চরিত্রে অভিনয় করে সেরা চরিত্রাভিনেতা বিভাগে টনি পুরস্কার অর্জন করেন এবং এর টিভি চলচ্চিত্রায়নে একই চরিত্রে অভিনয় করে এমি পুরস্কারের মনোনয়ন লাভ করেন। তিনি অভিনেতা এড বেগলি জুনিয়রের পিতা।
প্রারম্ভিক জীবন
বেগলি ১৯০১ সালের ২৫শে মার্চ কানেটিকাট অঙ্গরাজ্যের হার্টফোর্ডে জন্মগ্রহণ করেন। তার পিতা মাইকেল জোসেফ বেগলি এবং মাতা হানা ক্লিফোর্ড আইরিশ অভিবাসী ছিলেন। পঞ্চম শ্রেণিতে পড়াকালীন স্কুল থেকে ঝরে পড়ার পর তিনি কয়েকবার বাড়ি থেকে পালিয়ে যান এবং কার্নিভাল, মেলা ও ছোট সার্কাসে কাজ করতেন। এছাড়া তিনি ব্রাশ বিক্রি করতেন, দুধ ডেলিভারি দিতেন এবং পরে মার্কিন যুক্তরাষ্ট্রের নৌবাহিনীতে যোগ দেন।
কর্মজীবন
থাম্ব|200px|বাম|১৯৬৯ সালে মন্টে মারখাম ও এড বেগলি (ডানে)। ১৯৫০-এর দশকে তিনি ডেডলাইন - ইউ.এস.এ. (১৯৫২) এবং টুয়েলভ অ্যাংরি মেন (১৯৫৭) ছবিতে জুরি #১০ চরিত্রে অভিনয় করেন। তিনি রড সার্লিং-এর প্যাটার্নস (১৯৫৫) টিভি ধারাবাহিকে এবং মঞ্চায়নে (১৯৫৬)-এ উইলিয়াম (বিল) ব্রিগস চরিত্রে অভিনয় করেন।
বেগলি ১৯৫৬ সালে ব্রডওয়ে মঞ্চে ইনহেরিট দ্য উইন্ড নাটকে ম্যাথু হ্যারিসন ব্র্যাডি চরিত্রে অভিনয় করে মঞ্চনাটকে সেরা চরিত্রাভিনেতা বিভাগে টনি পুরস্কার অর্জন করেন এবং এর টিভি চলচ্চিত্রায়নে একই চরিত্রে অভিনয় করে এমি পুরস্কারের মনোনয়ন লাভ করেন।
নিউ বঙাইগাঁও জংশন রেলওয়ে স্টেশন
নিউ বঙাইগাঁও জংশনটি বারাউনি–গুয়াহাটি লাইনের নিউ জলপাইগুড়ি–নিউ বঙাইগাঁও বিভাগ ও নিউ বঙাইগাঁও–গুয়াহাটি বিভাগ এবং নিউ বঙাইগাঁও–জোগিওপা–কামাখ্যা রেলপথের একটি জংশন। এটি ভারতের আসাম রাজ্যের বঙাইগাঁও জেলার বঙাইগাঁও শহরে অবস্থিত। গুয়াহাটি রেলওয়ে স্টেশনের পরে উত্তর-পূর্ব ভারতে ওয়াগন এবং ক্যারেজ ওয়ার্কশপ'সহ এটি দ্বিতীয় বৃহত্তম রেলওয়ে স্টেশন। এটি বড়পেটা, বড়পেটা রোড, অভয়পুরী, বসুগাঁও, চিরাং জেলা এবং অন্যান্য অঞ্চলের লোকদের রেল পরিষেবা প্রদান করে।
ইতিহাস
১৯৬৩ থেকে ১৯৬৫ সালের মধ্যে ২৬৫ কিমি (১৬৫ মাইল) দীর্ঘ ১,৬৭৬ মিমি (৫ ফুট ৬ ইঞ্চি) প্রশস্ত ব্রডগেজ শিলিগুড়ি-জোগিওপা রেলপথের নির্মাণের ফলে আসামে ব্রডগেজ রেলপথের সূচনা হয়। নিউ বঙাইগাঁও রেলওয়ে স্টেশন স্থাপনের কারণও ছিল এটি।
নিউ বঙাইগাঁও থেকে গুয়াহাটি পর্যন্ত নতুন রেলপথটি ১৯৮৪ সালে চালু হয়।
বৈদ্যুতীকরণ
বারাউনি-কাটিহার-গুয়াহাটি রেলপথের বিদ্যুতায়ন ২০০৮ সালে অনুমোদিত হয়। ভিশন ২০২০-র নথিতে - রেলওয়ে বিদ্যুতায়ন কর্মসূচির জন্য একটি ব্লু প্রিন্টে, চলমান প্রকল্পগুলির তালিকায় পুরো রুটের ৮৩৬ কিলোমিটার ১ এপ্রিল ২০১০-এর হিসাবে ভারসাম্য হিসাবে দেখানো হয়। সম্পূর্ণ বিদ্যুতায়ন প্রকল্পটি ২০২২ সালের মধ্যে শেষ হওয়ার কথা রয়েছে।
দ্বিতীয় ট্র্যাক স্থাপন
রঙ্গিয়ার হয়ে নিউ বঙাইগাঁও ও কামাখ্যার মধ্যে দ্বিতীয় ট্র্যাক স্থাপন অনুমোদিত হয় ২০১৩-২০১৪ সালের রেলওয়ে বাজেটে। শামুকতলা রোড এবং নিউ বঙাইগাঁওয়ের মধ্যে একটি ডাবল লাইনের ট্র্যাক রয়েছে।
সুযোগ-সুবিধা
নিউ বঙাইগাঁওয়ে দ্বি শয্যাযুক্ত দুটি অবসর কক্ষ, কম্পিউটারাইজড রেলওয়ে রিজার্ভেশন ব্যবস্থা, বিশ্রাম কক্ষ এবং নিরামিষ এবং নিরামিষাশীদের খাবারের স্টল রয়েছে।
কর্মশালা (ওয়ার্কশপ)
ক্যারেজ এবং ওয়াগন কর্মশালা নিউ বঙাইগাঁও রেলস্টেশন থেকে প্রায় ২ কিলোমিটার পশ্চিমে অবস্থিত। এটি ষাটের দশকে স্থাপিত হয় এবং এখানে রক্ষণাবেক্ষণের পাশাপাশি উৎপাদনের সুবিধাও রয়েছে।
৬৪৮
৬৪৮ গ্রেগরীয় বর্ষপঞ্জির একটি অধিবর্ষ।
বাংলাদেশ প্রিমিয়ার লিগের রেকর্ড ও পরিসংখ্যানের তালিকা
220px|right|thumb|বাংলাদেশ প্রিমিয়ার লিগ এর অফিসিয়াল লোগো এটি 'বাংলাদেশ প্রিমিয়ার লিগ প্রতিযোগিতার পরিসংখ্যান এবং রেকর্ডের একটি 'সামগ্রিক' তালিকা।
অরেঞ্জ ক্যাপ
দ্রষ্টব্য: অরেঞ্জ ক্যাপ বিজয়ীরা হচ্ছে একটি মৌসুমে সর্বাধিক রান সংগ্রহকারী খেলোয়াড়
পার্পল ক্যাপ
দ্রষ্টব্য: পার্পল ক্যাপ বিজয়ীরা হলো একটি মৌসুমের মধ্যে সর্বাধিক উইকেট শিকারী খেলোয়াড়
উদয়পুর সিটি রেলওয়ে স্টেশন
উদয়পুর সিটি রেলওয়ে স্টেশন হল ভারতের রাজস্থান রাজ্যের উদয়পুর শহরে অবস্থিত একটি রেলওয়ে স্টেশন। রেলওয়ে স্টেশনটি ভারতীয় রেলের উত্তর পশ্চিম রেলের প্রশাসনিক নিয়ন্ত্রণে রয়েছে।
সংক্ষিপ্ত বিবরণ
উদয়পুর সিটি রেলওয়ে স্টেশনে মোট ৬ টি প্ল্যাটফর্ম ও ৮ টি ট্র্যাক রয়েছে। এটি শহরের কেন্দ্রস্থল থেকে প্রায় ২.৫ কিমি দূরে এবং উদয়পুর বিমানবন্দর থেকে প্রায় ২৫ কিমি দূরে উদয়পুর রোডে অবস্থিত। উদয়পুর সিটি রেলওয়ে স্টেশনের যানজট নিরসনের জন্য শহরতলির রানা প্রতাপনগর রেলওয়ে স্টেশনকে যাত্রীবাহী ট্রেনের জন্য শহরের দ্বিতীয় প্রধান স্টেশন হিসেবে গড়ে তোলা হয়েছে।
আরনালদো দা সিলভেইরা
আরনালদো ১৯১৪ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে ১৯১৯ সাল পর্যন্ত তিনি সর্বমোট ১৪ ম্যাচে অংশগ্রহণ করেছিলেন। তিনি ব্রাজিলের হয়ে সর্বমোট তিনটি দক্ষিণ আমেরিকান চ্যাম্পিয়নশিপে (১৯১৬, ১৯১৭ এবং ১৯১৯) অংশগ্রহণ করেছিলেন, যার মধ্যে ১৯১৯ সালে দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।
আন্তর্জাতিক ফুটবল
আরনালদো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে ব্রাজিলের জাতীয় দলের প্রতিনিধিত্ব করেছিলেন।
ব্যক্তিগত জীবন
আরনালদো দা সিলভেইরা ১৮৯৪ সালের ৬ই আগস্ট তারিখে ব্রাজিলের সান্তোসে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৮০ সালের ২৪শে জুন তারিখে, ব্রাজিলে ৮৫ বছর বয়সে তিনি মৃত্যুবরণ করেছেন।
সংস্কৃত ভাষা
সংস্কৃত ( संस्कृतम् সংস্কৃতম্‌, সঠিক নাম: संस्कृता वाक्, সংস্কৃতা বাক্, পরবর্তীকালে প্রচলিত অপর নাম: संस्कृतभाषा সংস্কৃতভাষা, "পরিমার্জিত ভাষা") হল একটি ঐতিহাসিক ইন্দো-ইউরোপীয় ভাষা এবং হিন্দু ও বৌদ্ধধর্মের পবিত্র দেবভাষা। এটি ইন্দো-ইউরোপীয় ভাষাগোষ্ঠীর প্রধান দুই বিভাগের একটি "শতম" ভুক্ত ভাষা। বর্তমানে সংস্কৃত ভারতের ২২টি সরকারি ভাষার অন্যতম এবং উত্তরাখণ্ড রাজ্যের অন্যতম সরকারি ভাষা।
ধ্রুপদী-সংস্কৃত এই ভাষার প্রামাণ্য ভাষাপ্রকার। খ্রিষ্টপূর্ব চতুর্থ শতাব্দীতে রচিত পাণিনির ব্যাকরণে এই প্রামাণ্যরূপটি প্রতিষ্ঠিত হয়। ইউরোপে লাতিন বা প্রাচীন গ্রিক ভাষার যে স্থান, বৃহত্তর ভারতের সংস্কৃতিতে সংস্কৃত ভাষার সেই স্থান।তাই রবীন্দ্রনাথ বলেছেন,বহুধাবিভক্ত ভারত ছোটো ছোটো রাজ্যে কেবলই কাড়াকাড়ি হানাহানি করেছে, সাধারণ শত্রু যখন দ্বারে এসেছে সকলে এক হয়ে বিদেশীর আক্রমণ ঠেকাতে পারে নি। এই শোচনীয় আত্মবিচ্ছেদ ও বহির্বিপ্লবের সময়ে ভারতবর্ষে একটিমাত্র ঐক্যের মহাকর্ষশক্তি ছিল, সে তার সংস্কৃত ভাষা। ভারতীয় উপমহাদেশ, বিশেষত ভারত ও নেপালের অধিকাংশ আধুনিক ভাষাই এই ভাষার দ্বারা প্রভাবিত।
সংস্কৃতের প্রাক-ধ্রুপদি রূপটি বৈদিক সংস্কৃত নামে পরিচিত। এই ভাষা ঋগ্বেদের ভাষা এবং সংস্কৃতের প্রাচীনতম রূপ। এর সর্বাপেক্ষা প্রাচীন নিদর্শনটি প্রায় খ্রিষ্টপূর্ব ১৫০০ অব্দে রচিত। এই কারণে ঋগ্বৈদিক সংস্কৃত হল প্রাচীনতম ইন্দো-ইরানীয় ভাষাগুলির অন্যতম এবং ইন্দো-ইউরোপীয় ভাষাপরিবারের (ইংরেজি ও অধিকাংশ ইউরোপীয় ভাষা যে পরিবারের সদস্য) আদিতম সদস্য ভাষাগুলির অন্যতম। বৈদিক সংস্কৃতের সঙ্গে প্রাচীন এবং ধ্রুপদী লাতিন,গথিক, প্রাচীন নর্স, প্রাচীন আবেস্তী ও নবতর আবেস্তীর সম্পর্ক অনেকটা দূরের। এর আরও নিকট-আত্মীয় হলো নুরিস্তানি ভাষাগুলো।
ব্যুৎপত্তি
thumb|সংস্কৃতম্ শব্দটি [[দেবনাগরী লিপিতে]] সংস্কৃত ক্রিয়া বিশেষণ সংস্কৃত- কথাটির আক্ষরিক অর্থ "সংযুক্ত করা", "উন্নত ও সম্পূর্ণ আকারপ্রাপ্ত", "পরিমার্জিত" বা "সুপ্রসারিত"। শব্দটি সংস্কার ধাতু থেকে উৎসারিত; যার অর্থ "সংযুক্ত করা, রচনা করা, ব্যবস্থাপনা করা ও প্রস্তুত করা"। সং শব্দের অর্থ "সমরূপ" এবং "(স্)কার" শব্দের অর্থ "প্রস্তুত করা"। এই ভাষাটিকে সংস্কৃত বা পরিমার্জিত ভাষা মনে করা হয়। এই কারণে এই ভাষা একটি "পবিত্র" ও "অভিজাত" ভাষা। প্রাচীন ভারতে ধর্মীয় ও শিক্ষাদান-সংক্রান্ত উদ্দেশ্যে লোকপ্রচলিত প্রাকৃত ("প্রাকৃতিক, শিল্পগুণবর্জিত, স্বাভাবিক ও সাধারণ") ভাষার পরিবর্তে এই ভাষা ব্যবহৃত হত। এই ভাষাকে "দেবভাষা" বলা হত; কারণ প্রচলিত বিশ্বাস অনুযায়ী এই ভাষা ছিল "দেবগণ ও উপদেবতাগণের ভাষা"।
ইতিহাস
সংস্কৃত ও অন্যান্য ইন্দো-ইউরোপীয় ভাষার সাধারণ বৈশিষ্ট্যগুলি আলোচনা করতে গিয়ে গবেষকগণ একটি অনুপ্রবেশ তত্ত্বের অবতারণা করেছেন। এই তত্ত্ব অনুযায়ী, বর্তমানে যে ভাষাটি সংস্কৃত ভাষায় পরিণত হয়েছে, তার আদি ভাষাভাষীগণ খ্রিষ্টপূর্ব দ্বিতীয় সহস্রাব্দের প্রথম ভাগে উত্তর-পশ্চিম সীমান্ত পথে ভারতীয় উপমহাদেশে প্রবেশ করে। এই তত্ত্বের প্রমাণস্বরূপ বাল্টিক ও স্লাভিক ভাষার সঙ্গে ইন্দো-ইরানীয় ভাষার ঘনিষ্ঠ সম্পর্ক, অ-ইন্দো-ইউরোপীয় ফিনো-আগরিক ভাষাসমূহের সঙ্গে শব্দভাণ্ডার আদানপ্রদান, এবং উদ্ভিদ ও জীবজগতের নামসংক্রান্ত ইন্দো-ইউরোপীয় প্রামাণ্য শব্দগুলিকে তুলে ধরা হয়।
ঋগ্বেদ থেকে পাণিনি (খ্রিষ্টপূর্ব চতুর্থ শতাব্দী) পর্যন্ত সংস্কৃত ভাষার বিকাশ লক্ষিত হয় সামবেদ, যজুর্বেদ, অথর্ববেদ, ব্রাহ্মণ এসব গ্রন্থগুলিতে। এই সময় থেকে এই ভাষার মর্যাদা, ধর্মীয় ক্ষেত্রে এর ব্যবহার, এবং এর সঠিক উচ্চারণ সংক্রান্ত বিধিনিষেধগুলি এই ভাষার বিবর্তনের পথে বাধা হয়ে দাঁড়ায়।
পাণিনির অষ্টাধ্যায়ী প্রাচীনতম সংস্কৃত ব্যাকরণ, যা আজও বর্তমান রয়েছে। এটি মূলত একটি প্রামাণ্য ব্যাকরণ। এটি বর্ণনামূলক নয়, নির্দেশমূলক প্রামাণ্য গ্রন্থ। যদিও পাণিনির সময় বেদের কয়েকটি অচলিত হয়ে পড়া কয়েকটি বাক্যবন্ধের বর্ণনাও এখানে রয়েছে।
"সংস্কৃত" শব্দটির দ্বারা অন্যান্য ভাষা থেকে পৃথক একটি ভাষাকে বোঝাত না, বরং বোঝাত একটি পরিমার্জিত কথনরীতিকে। প্রাচীন ভারতে সংস্কৃত শিক্ষার মাধ্যমে শিক্ষিত উচ্চসমাজে স্থান পাওয়া যেত। সাধারণত উচ্চবর্ণের মধ্যেই পাণিনির ব্যাকরণ তথা সংস্কৃত ভাষার চর্চা প্রচলিত ছিল। প্রাচীন ভারতে সংস্কৃত ছিল বিদ্যাচর্চার ভাষা। লোকসাধারণে প্রচলিত প্রাকৃত ভাষার সঙ্গে সঙ্গে সংস্কৃতও সমাজে প্রচলিত ছিল। উল্লেখ্য কথ্য প্রাকৃত ভাষা থেকেই পরবর্তীকালের আধুনিক ইন্দো-ইউরোপীয় ভাষাগুলির উৎপত্তি হয়।
বৈদিক সংস্কৃত
বৈদিক সংস্কৃত হলো ধ্রুপদী সংস্কৃতের পূর্বসূরী। খ্রিস্টপূর্ব দ্বিতীয় সহস্রাব্দীর মধ্য বা শেষ দিকে রচিত হিন্দু ধর্মগ্রন্থ ঋগ্বেদ হলো এর সবচেয়ে প্রাচীন লিখিত রূপ। ঋগ্বেদের পূর্বেও যদি এ ভাষার লিখিত রূপ থেকেও থাকে তবুও তার কোনো প্রমাণ নেই। প্রাচীন ভারতের ভিন্ন ভিন্ন স্থানের লেখকগণ ভিন্ন ভিন্ন সময়ে একে লিপিবদ্ধ করেন। যেমন: ঋগ্বেদের দ্বিতীয়-সপ্তম মণ্ডল রচনাকালের দিক দিয়ে প্রাচীন এবং প্রথম ও দশম মণ্ডল নবতর। কিন্তু ফরাসি বিশেষজ্ঞ লুই রেনু বলেছেন, এতদ্সত্ত্বেও এরা কোনো উপভাষাগত বৈচিত্র্য দেখায়নি।
বৈদিক সংস্কৃত ভাষায় রচিত ঋগ্বেদ ছাড়াও বর্তমানে বিদ্যমান অন্য গ্রন্থগুলো হলো সামবেদ, যজুর্বেদ, অথর্ববেদ, ব্রাহ্মণ , আরণ্যক এবং কিছু প্রাচীন উপনিষদ। মাইকেল উইটজেলের মতে, বৈদিক সংস্কৃত অর্ধ-যাযাবর আর্যদের কথ্য ভাষা ছিল। ঋগ্বেদে প্রাপ্ত বৈদিক সংস্কৃতের ভাষা অন্যান্য বৈদিক গ্রন্থের ভাষা থেকে অনেক সেকেলে।আবার ঋগ্বেদের ভাষা প্রাচীন আবেস্তী ভাষার জরথুস্ত্রীয় গাথা এবং গ্রিক কবি হোমারের মহাকাব্য ইলিয়াস (Ἰλιάς) ও ওদিসিয়ার (Ὀδύσσεια) সঙ্গে সাদৃশ্যপূর্ণ ছিল। ঋগ্বেদের অনুবাদের জন্য পরিচিত ভারতবিদ স্টেফানি জেমিসন ও জোয়েল ব্রেরেটন বলেছেন যে বৈদিক সাহিত্য সেই সময়ের ইন্দো-ইরানি ও ইন্দো-ইউরোপীয় সামাজিক কাঠামোর অনুসরণে রচিত হতো। যেমন: অর্থনৈতিক ব্যবস্থা, সমাজে পুরোহিত বা কবিদের ভূমিকা ও অন্যান্য বিষয়। কথাবার্তার ধরন এমনকি কাব্যের মাত্রাও ইন্দো-ইউরোপীয় অন্য ভাষার সঙ্গে সাদৃশ্যপূর্ণ।
ধ্রুপদী সংস্কৃত
প্রায় ২০০০ বছর ধরে একটি সাংস্কৃতিক প্রবাহ দক্ষিণ এশিয়া, মধ্য এশিয়া, দক্ষিণ-পূর্ব এশিয়া ও পূর্ব এশিয়ার কিয়দংশকে প্রভাবিত করে। বেদোত্তর সংস্কৃত ভাষার প্রধান রূপটি পরিলক্ষিত হয় হিন্দু মহাকাব্য রামায়ণ ও মহাভারতে। এই দুই মহাকাব্যে পাণিনির ব্যাকরণ থেকে যে চ্যূতি লক্ষিত হয়, তার কারণ প্রাক-পাণিনীয় প্রভাব নয়, বরং প্রাকৃত প্রভাব। প্রাচীন সংস্কৃত পণ্ডিতগণ এই চ্যূতিকে বলেছেন আর্ষ (आर्ष) বা ঋষির দ্বারা উক্ত। কোথাও কোথাও একে ধ্রুপদি সংস্কৃত না বলে প্রাকৃতবাদ বলা হয়েছে। বৌদ্ধ সংকর সংস্কৃত ভাষা হল একটি মধ্য ইন্দো-ইউরোপীয় ভাষা, যা বিভিন্ন দিক থেকে ধ্রুপদি সংস্কৃত ভাষার অনুরূপ প্রাকৃত ভাষায় লেখা বৌদ্ধদের আদি ধর্মগ্রন্থগুলি রচনার ক্ষেত্রে ব্যবহৃত হয়।
মতে, ধ্রুপদি সংস্কৃতের চারটি প্রধান উপভাষা ছিল: পশ্চিমোত্তরী (উত্তর-পশ্চিম, উত্তর বা পশ্চিম নামেও পরিচিত ছিল), মধ্যদেশী (মধ্য অঞ্চল), পূর্বী (পূর্বাঞ্চল) ও দক্ষিণী (দক্ষিণাঞ্চল, ধ্রুপদি যুগে উদ্ভূত)। প্রথম তিনটি উপভাষার উৎস বৈদিক ব্রাহ্মণ। এগুলির মধ্যে প্রথমটিকে শুদ্ধতম মনে করা হয়। (''কৌষিতকী ব্রাহ্মণ, ৬.৭)
অবক্ষয়
কথ্য সংস্কৃত সংক্রান্ত একাধিক সমাজভাষাবৈজ্ঞানিক গবেষণা থেকে জানা যায়, কথ্য সংস্কৃত সীমাবদ্ধ এবং এর বিবর্তন ঘটে না। এই পরিপ্রেক্ষিতে কেউ কেউ সংস্কৃতকে "মৃত" বলেন। কিন্তু "মৃত" ভাষা লাতিনের সঙ্গে এর পার্থক্যটি স্পষ্ট নয়। লিখেছেন: Both died slowly, and earliest as a vehicle of literary expression, while much longer retaining significance for learned discourse with its universalist claims. Both were subject to periodic renewals or forced rebirths, sometimes in connection with a politics of translocal aspiration… At the same time… both came to be ever more exclusively associated with narrow forms of religion and priestcraft, despite centuries of a secular aesthetic.
দু'জনেই আস্তে আস্তে অবলুপ্ত হয়ে গিয়েছিল এবং সাহিত্যের প্রকাশের বাহন হিসাবে প্রাচীনতম, যদিও এর সর্বজনীনবাদী দাবী নিয়ে শিখার বক্তৃতাটির জন্য দীর্ঘকালীন তাত্পর্য বজায় ছিল। উভয়ই পর্যায়ক্রমিক পুনর্নবীকরণ বা জোরপূর্বক পুনর্জন্মের বিষয় ছিল, কখনও কখনও ট্রান্সলোকাল আকাঙ্ক্ষার রাজনীতির সাথে সম্পর্কিত ... একই সাথে ... উভয়ই একাধিক শতাব্দী ধর্মনিরপেক্ষ নন্দনতত্ব সত্ত্বেও ধর্ম এবং পুরোহিতশৈলীর সংকীর্ণ রূপগুলির সাথে আরও বিশেষভাবে যুক্ত হয়ে উঠেছিল।
ভৌগোলিক বিস্তার
প্রাচীন ভারত বা বাংলাদেশ-পাকিস্তানের বাহিরেও সংস্কৃতে রচিত পাণ্ডুলিপি ও অন্যান্য লিখিত নিদর্শন চীন (বিশেষত তিব্বতীয় মঠগুলোতে), মিয়ানমার, ইন্দোনেশিয়া, কম্বোডিয়া, লাওস, ভিয়েতনাম , থাইল্যান্ড, মালয়েশিয়ায় পাওয়া গিয়েছে। এছাড়াও নেপাল, আফগানিস্তান, মঙ্গোলিয়া, উজবেকিস্তান, তাজিকিস্তান, কাজাখস্তানেও লিখিত নিদর্শন পাওয়া গিয়েছে।
ন্যান্সি কেলি
ন্যান্সি কেলি (Nancy Kelly; ২৫ মার্চ ১৯২১ - ২ জানুয়ারি ১৯৯৫) ছিলেন একজন মার্কিন অভিনেত্রী। তিনি সিবিএস বেতারের দ্য মার্চ অব টাইম অনুষ্ঠানের অভিনয়শিল্পীদের একজন ছিলেন এবং ১৯৩০-এর দশকে চলচ্চিত্রে প্রধান অভিনেত্রী হয়ে ওঠেন। তিনি ১৯২৬ থেকে ১৯৭৭ সালের মধ্যে ৩৬টি চলচ্চিত্রে অভিনয় করেন। তিনি ১৯৫৫ সালে দ্য ব্যাড সিড মঞ্চনাটকে অভিনয় করে টনি পুরস্কার লাভ করেন এবং এর চলচ্চিত্রায়নে (১৯৫৬) অভিনয় করে শ্রেষ্ঠ অভিনেত্রীর জন্য একাডেমি পুরস্কারের মনোনয়ন লাভ করেন।
প্রারম্ভিক জীবন
কেলি ১৯২১ সালের ২৫শে মার্চ ম্যাসাচুসেট্‌সের লোওয়েল শহরে জন্মগ্রহণ করেন। তিনি আইরিশ বংশোদ্ভূত। তার মাতা ন্যান কেলি ছিলেন নির্বাক চলচ্চিত্র অভিনেত্রী। ন্যান্সি তার মায়ের তত্ত্বাবধানেই অভিনয় শিখেন। শিশু অভিনেত্রী হিসেবে কেলি ১৭ বছরের মধ্যেই ৫২টি চলচ্চিত্রে অভিনয় করেন। তার ছোট ভাই অভিনেতা জ্যাক কেলি ১৯৫৭ থেকে ১৯৬২ সাল পর্যন্ত মেভরিক টেলিভিশন ধারাবাহিকে অভিনয়ের জন্য সর্বাধিক পরিচিত।
সংস্কৃত ভাষা
সাহিত্য
যে বৈদিক সাহিত্য টিকে আছে তা সম্পূর্ণরূপে একটি ধর্মীয় রূপ, যেখানে ধ্রুপদী সংস্কৃতের রচনাগুলি মহাকাব্য, গীতিকার, নাটক, রোমান্স, রূপকথা, উপকথা, ব্যাকরণ, নাগরিক ও ধর্মীয় আইন, রাজনীতির বিজ্ঞান এবং ব্যবহারিক সহ বিভিন্ন ক্ষেত্রে বিদ্যমান। জীবন, প্রেম এবং যৌনতার বিজ্ঞান, দর্শন, চিকিৎসা, জ্যোতির্বিদ্যা, জ্যোতিষশাস্ত্র এবং গণিত এবং বিষয়বস্তুর ক্ষেত্রে মূলত ধর্মনিরপেক্ষ।
ন্যান্সি কেলি
প্রারম্ভিক জীবন
শিশু মডেল হিসেবে তার ভাবমূর্তিকে কাজে লাগিয়ে তিনি নয় বছর বয়সেই অসংখ্য বিজ্ঞাপনচিত্রে কাজ করেন, ফিল্ম ডেইলি তার সম্পর্কে লিখে, "ন্যান্সিকে আমেরিকার সবচেয়ে বেশিবার চিত্রিত শিশু বলে আখ্যায়িত করা হয়, বিজ্ঞাপন চিত্রে নিজেকে উপস্থাপনের জন্য।"
সংস্কৃত ভাষা
সাহিত্য
যদিও বৈদিক সাহিত্য মূলত আত্মায় আশাবাদী, যেখানে মানুষকে এখানে এবং পরকালের উভয় ক্ষেত্রেই পরিপূর্ণতা খুঁজে পেতে শক্তিশালী এবং ক্ষমতাবান হিসাবে চিত্রিত করা হয়েছে, পরবর্তী সাহিত্যগুলি হতাশাবাদী, মানুষকে ভাগ্যের শক্তি দ্বারা নিয়ন্ত্রিত হিসাবে জাগতিক সুখ-দুঃখের কারণ হিসাবে বিবেচনা করা হয়েছে। মনোবিজ্ঞানের এই মৌলিক পার্থক্যগুলি বৈদিক যুগে কর্ম এবং পুনর্জন্মের মতবাদের অনুপস্থিতির জন্য দায়ী করা হয়, ধারণাগুলি পরবর্তী সময়ে খুব প্রচলিত।
ন্যান্সি কেলি
প্রারম্ভিক জীবন
কেলি কৈশোরে বেতার অসংখ্য কাজ করেছেন। তিনি দ্য ওয়ান্ডারফুল উইজার্ড অব অজ অবলম্বনে তৈরিকৃত ১৯৩৩-৩৪ সালের বেতার অনুষ্ঠান দ্য উইজার্ড অব অজ-এ ডরোথি গেল চরিত্রের জন্য কণ্ঠ দেন। কেলি প্রথম ব্যক্তি যিনি সিবিএস বেতারের দ্য মার্চ অব টাইম ধারাবাহিকে তার কণ্ঠের বৈচিত্রতার জন্য পুরুষ ও নারী দুই ভূমিকার জন্যই কণ্ঠ দিয়েছেন। তিনি এলিনর রুজভেল্ট চরিত্রেও কাজ করেছেন।
সংস্কৃত ভাষা
কাজ
প্রাচীনকাল থেকে সংস্কৃত বিভিন্ন মাধ্যম যেমন খেজুর পাতা, কাপড়, কাগজ, শিলা এবং ধাতব পত্রকগুলিতে বিভিন্ন লিপিতে লেখা হয়েছে।
অন্য ভাষার উপর প্রভাব
সংস্কৃত ভাষা প্রায় দুই সহস্রাব্দী ধরে বিজ্ঞান,ধর্ম, সাহিত্য, প্রশাসন ইত্যাদির বাহন থাকায় এটি ভারত, দক্ষিণ এশিয়া ও দক্ষিণ-পূর্ব এশিয়ার অধিকাংশ ভাষাকেই প্রভাবিত করেছিল। বৌদ্ধধর্মের প্রসার এ ভাষাকে যথেষ্ট জনপ্রিয় করে তুলেছিল। ভারতীয় ইন্দো-আর্য ভাষাগুলো(হিন্দি,বাংলা, মারাঠি, গুজরাটি ইত্যাদি) পরোক্ষভাবে সংস্কৃত ভাষা থেকেই উদ্ভূত। তাই শব্দভাণ্ডার ও ব্যাকরণের অন্যান্য উপাদানের প্রায় পুরোটাই সংস্কৃত।এসব ভাষায় অবিকৃত সংস্কৃত শব্দগুলো তৎসম রূপে চিহ্নিত ও প্রাকৃতের মাধ্যমে পরিবর্তিত শব্দগুলো তদ্ভব রূপে পরিচিত। ভারতে ইন্দো-ইউরোপীয় ভাষাগোষ্ঠীর ভাষা ছাড়াও দ্রাবিড়ীয় পরিবারের ভাষাগুলো যেমন: তেলুগু, মালয়ালম,কানাড়ি, তামিল ইত্যাদির শব্দভাণ্ডার ও ক্ষুদ্র নৃগোষ্ঠীদের ভাষা যেমন মুণ্ডারি,সাঁওতালি, বিষ্ণুপ্রিয়া মণিপুরী ভাষাও সংস্কৃত দ্বারা প্রভাবিত।
মালয়ালম ভাষার লেখক কে.এম জর্জ বলেছেন, মালয়ালম ভাষার মতো অন্য কোনো দ্রাবিড়ীয় ভাষা এত গভীরভাবে সংস্কৃতের দ্বারা প্রভাবিত নয়। তামিল ভাষায় দেশীয় শব্দের দ্বারা সংস্কৃত শব্দগুলোকে অপসারণের প্রয়াস চলেছে যা "বিশুদ্ধ তামিল আন্দোলন" নামে পরিচিত । চীনা-তিব্বতি ভাষাগোষ্ঠীর মিয়ানমারের বর্মী, নেপালের নেওয়ার ভাষা ও চীনা ভাষাতেও সংস্কৃতের কৃতঋণ শব্দ রয়েছে। পূর্ব এশিয়ার ভাষাগুলোর মধ্যে চীনা ভাষায় অনেক সংস্কৃত শব্দ প্রবেশ করেছে। যেমন:剎那(চানা)> ক্ষণ (সংস্কৃত)। থাই ভাষায় বিভিন্ন শব্দ বিশেষত বিজ্ঞানসম্পর্কিত শব্দগুলো সংস্কৃত থেকে ব্যুৎপন্ন। যেমন:มานุษยวิทยา(মানুসিউইথিয়া>মনুষ্য+বিদ্যা নৃবিজ্ঞান ),วิศวกรรม>বিশ্বকর্মা (এখানে প্রকৌশল অর্থে)। উল্লেখ্য যে "বিদ্যা" শব্দটি "উইথিয়া" রূপে অপভ্রংশ হয়েছে এবং অন্যান্য শব্দের সঙ্গে সংযুক্ত হয়ে থাই ভাষায় এরূপ আরও শব্দ গঠন করে। থাই ভাষায় বিজ্ঞানসম্পর্কিত শব্দগুলো সংস্কৃতের কাছে ঋণী।সেই সাথে অন্যান্য প্রকৃতির শব্দেরও অনুপ্রবেশ ঘটেছে।
অস্ট্রোনেশীয় ভাষাগোষ্ঠীর ভাষাগুলোর শব্দভাণ্ডার সংস্কৃত শব্দের দ্বারা অধিকৃত হয়েছে। যেমন: মালয়,ইন্দোনেশীয়, ফিলিপিনো ইত্যাদি। সংস্কৃত "ভাষা" শব্দটি দক্ষিণ-পূর্ব এশিয়ার অধিকাংশ ভাষাতেই "ভাষা" বোঝাতে ব্যবহৃত হয়। দক্ষিণ-পূর্ব এশিয়ার অনেক স্থাননামও সংস্কৃত থেকে উৎপন্ন। ইন্দোনেশীয় ভাষায় সংস্কৃত কৃতঋণ শব্দের উদাহরণ হলো: Menteri< মন্ত্রী,Duka< দুঃখ, Manusia< মনুষ্য ইত্যাদি। এছাড়াও আরও বিভিন্ন শব্দ প্রত্যক্ষ ও পরোক্ষভাবে অন্য ভারতীয় ভাষার মাধ্যমে সংস্কৃত এ ভাষায় বিস্তার লাভ করেছে। ফিলিপিনো ভাষায় রয়েছে dukha < দুঃখ,mukha < মুখ,guro < গুরু ইত্যাদি। লাও,খেমের,জাভানি ইত্যাদি ভাষাগুলোও সংস্কৃতের দ্বারা প্রভাবিত। ঔপনিবেশিক যুগে ব্রিটিশদের ভারতীয় উপমহাদেশে শাসনের কারণে ইংরেজি ভাষায়ও সংস্কৃত শব্দের প্রবেশ ঘটে।
সংস্কৃতের উপর প্রভাব
শুধু সংস্কৃত ভাষাই দ্রাবিড়ীয় ভাষাগুলোকে প্রভাবিত করেনি,দ্রাবিড়ীয় ভাষাগুলোর প্রভাবও সংস্কৃতে বিদ্যমান।বলা হয় সংস্কৃতসহ ইন্দো-আর্য ভাষাগুলোতে মূর্ধন্য ধ্বনিসমূহ দ্রাবিড়ীয় প্রভাবের ফল।
স্তোত্র, অনুষ্ঠান ও ধর্মাচরণ
সংস্কৃত বিভিন্ন হিন্দু, বৌদ্ধ এবং জৈন ঐতিহ্যের পবিত্র ভাষা। এটি হিন্দু মন্দিরে পূজার সময় ব্যবহৃত হয় । নেওয়ার বৌদ্ধধর্মে, এটি সমস্ত মঠে ব্যবহৃত হয়, যখন মহাযান এবং তিব্বতি বৌদ্ধ ধর্মীয় গ্রন্থ এবং সূত্রগুলি সংস্কৃতের পাশাপাশি স্থানীয় ভাষায় রয়েছে। তত্ত্বার্থ সূত্র , রত্নকরন্দ শ্রাবকাচার , ভক্তমার স্তোত্র এবং আগামের পরবর্তী সংস্করণ সহ জৈন ধর্মের কিছু শ্রদ্ধেয় গ্রন্থ সংস্কৃতে রয়েছে।
হিন্দু ধর্মানুষ্ঠানে সংস্কৃত ভাষার ব্যাপক ব্যবহার রয়েছে। এসব অনুষ্ঠানে সংস্কৃত মন্ত্রের ব্যবহার অপরিহার্য। পূজা ছাড়াও বিবাহ, অন্নপ্রাশন, মৃতের সৎকার ইত্যাদিতে সংস্কৃত শ্লোকাদি ব্যবহৃত হয়।
অন্যান্য
আকাশবাণী রেডিও সম্প্রচারে সংস্কৃত ভাষায়ও সংবাদ প্রচার করা হয়। इयम् आकाशवाणी। सम्प्रति वार्ताः श्रुयन्तम्। ইয়ম্ আকাশবাণী। সম্প্রতি বার্তাঃ শ্রুয়ন্তম্।
আকাশবাণীতে সংস্কৃত সংবাদ এভাবে উপস্থাপনা আরব্ধ হয় ১৯৭০ সাল থেকে কর্ণাটকের মহীশূর থেকে "সুধর্মা" নামক সংস্কৃত পত্রিকা প্রকাশিত হয়। আরেকটি সংস্কৃত পত্রিকা হলো "বিশ্বস্য বৃত্তান্তম্"( বিশ্বের বৃত্তান্ত)। ২০০৩ সাল থেকে অনলাইনভিত্তিক বিশ্বকোষ "সংস্কৃত উইকিপিডিয়া" পরিচালিত হয়ে আসছে যাতে ১০,০০০ এরও অধিক নিবন্ধ রয়েছে।
সাতক্ষীরা মেডিকেল কলেজ
সাতক্ষীরা মেডিকেল কলেজ বাংলাদেশের সাতক্ষীরা জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ২০১১ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষাপ্রতিষ্ঠান। নতুন প্রতিষ্ঠিত মেডিকেল কলেজগুলো মধ্যে ১ম পূর্নাঙ্গ ক্যাম্পাস। এখানে ১ বছর মেয়াদি হাতে-কলমে শিখনসহ স্নাতক পর্যায়ের ৫ বছর মেয়াদি এমবিবিএস শিক্ষাক্রম খুব সুন্দরভাবে পরিচালিত হচ্ছে ; প্রতিবছর ৬৫ জন শিক্ষার্থীকে ভর্তি করা হয়ে থাকে।
ইতিহাস
২০১১ সালের ১৬ অক্টোবর সাতক্ষীরা মেডিকেল কলেজ প্রতিষ্ঠিত হয়েছিল। ২০১২ সালের ১৩ জানুয়ারি শিক্ষা কার্যক্রম শুরু হয়েছিল। সাতক্ষীরা শহরের কাটিয়া নামক স্থানে একটি ভাড়া বাড়িতে শিক্ষা কার্যক্রম শুরু হয়েছিল। কলেজের সাথে ১০০ শয্যা বিশিষ্ট একটি হাসপাতাল চালু করা হয়েছিল। বর্তমানে তা ৫০০ শয্যা।
হাসপাতাল
কলেজ প্রাঙ্গনেই রয়েছে ৫০০ শয্যা বিশিষ্ট একটি আধুনিক হাসপাতাল। হাসপাতালে আউটডোর, ইনডোর এবং জরুরি বিভাগ সহ রয়েছে আধুনিক রোগনির্ণয় যন্ত্রপাতি, আল্ট্রাসাউন্ড, এক্স-রে, সিটি-স্ক্যান, এম আর আই যন্ত্র। রয়েছে আধুনিক সুবিধা সমৃদ্ধ প্যাথলজি ডিপার্টমেন্ট, অত্যাধুনিক ওটি, আল্ট্রা ক্লিন ওটি, ইমার্জেন্সি ওটি, আইসিইউ, সিসিইউ, সেন্ট্রাল অক্সিজেন সরবরাহ ব্যবস্থা, স্বয়ংক্রিয় অগ্নিনির্বাপণ ব্যবস্থা, লিফট সুবিধাসহ নানাবিধ সুবিধা। অল্পসময়ের মধ্যেই এই হাসপাতাল সাতক্ষীরাবাসীর আস্থার অপর নাম হয়ে দাড়িয়েছে। প্রতিদিন প্রায় কয়েক হাজার রোগীর সেবা দিয়ে আসছে সাতক্ষীরা মেডিকেল কলেজ হাসপাতাল।
বিভাগসমূহ
সাতক্ষীরা মেডিকেল কলেজ ও হাসপাতালের বিভাগগুলো হলঃ
ক. প্রি-ক্লিনিক্যাল
খ. প্যারা-ক্লিনিক্যাল
গ. ক্লিনিক্যাল
মালয়ালম চলচ্চিত্র
থাম্ব|মালায়ালাম অভিনেত্রী [[অপর্ণা বিনোদ যিনি তামিল চলচ্চিত্রেও অভিনয় করেছেন]] কেরলের চলচ্চিত্র (বা মালয়ালম চলচ্চিত্র) বলতে বোঝায় ভারতের কেরল রাজ্যে নির্মিত মালয়ালমভাষী চলচ্চিত্র। শিল্পগুণের বিচারে কেরলের চলচ্চিত্র ভারতীয় চলচ্চিত্র জগতে গুরুত্বপূর্ণ স্থানের অধিকারী। সাধারণত মালয়ালম চলচ্চিত্রে সামাজিক ও পরিচিত ইস্যুগুলি প্রতিফলিত হয়। এই চলচ্চিত্র বলিউডের তুলনায় অনেক বেশি বাস্তববোধসম্পন্ন। ভারতে প্রযোজিত প্রথম থ্রিডি চলচ্চিত্র, মাই ডিয়ার কুট্টিচাতান মালয়ালম ভাষায় নির্মিত হয়। এই ভাষায় নির্মিত প্রথম সিনেমাস্কোপ চলচ্চিত্র হল তাচোলি অম্বু। এই সকল চলচ্চিত্র নির্মিত হয় নবোদয় স্টুডিওতে, যেটি মালয়ালম চলচ্চিত্র জগতে ঐতিহ্যমণ্ডিত এক স্থানের অধিকারী। মালয়ালম চলচ্চিত্র কেরলের অধিবাসীদের বিনোদনের সর্বাপেক্ষা জনপ্রিয় মাধ্যম।
অভিলাষা মাত্রে
অভিলাষা মাত্রে হলেন একজন ভারতীয় পেশাদার কাবাডি খেলোয়াড় এবং ভারতীয় জাতীয় মহিলা কাবাডি দলের প্রাক্তন অধিনায়ক। তিনি ২০১৫ সালে ভারত সরকারের অর্জুন পুরস্কার জিতেছেন। তাঁর অনবদ্য পায়ের কাজের জন্য তাঁকে ভারতের অন্যতম সেরা কাবাডি খেলোয়াড় হিসাবে বিবেচনা করা হয়। তাঁকে আদর করে "কাবাডির রানী" বলা হয়। ইন্‌ছনে ২০১৪ এশিয়ান গেমসে স্বর্ণপদক জয়ী ভারতীয় কাবাডি দলের একজন সদস্য ছিলেন তিনি। এছাড়াও ২০১২ সালে ভারতের পাটনায় অনুষ্ঠিত কাবাডি বিশ্বকাপ জয়ী ভারতীয় দলের সদস্যও ছিলেন তিনি। তিনি আক্রমণ (রেইডার) অবস্থানে খেলেন। বর্তমানে, তিনি নবী মুম্বাই মিউনিসিপ্যাল ​​কর্পোরেশনে স্পোর্টস অফিসার হিসাবে কাজ করছেন।
প্রাথমিক জীবন
অভিলাশা মুম্বাইয়ের স্বামী মুক্তানন্দ হাই স্কুলে পড়াশোনা করেছেন। তিনি সপ্তম শ্রেণীতে পড়ার সময় চেম্বুর ক্রীড়া কেন্দ্র ক্লাবে খেলা শুরু করেছিলেন। সেই ক্লাবের অনুশীলন মাঠ ছিল তাঁর বিদ্যলয়ের মাঠ। তাঁর ক্লাবের অনেক নামকরা বরিষ্ঠ খেলোয়াড় সেখানে অনুশীলন করতেন, তাই অল্প বয়সেই তাঁর অনেক বড় বড় প্রতিযোগিতা দেখার সুযোগ হয়েছিল। জাতীয় পর্যায়ে একটানা চমৎকার পারদর্শিতার পর, তাঁর প্রতিভা এবং কঠোর পরিশ্রম তাঁকে ২০০৬ সালে শ্রীলঙ্কায় দক্ষিণ এশীয় গেমসের জন্য ভারতীয় দলে জায়গা করে দেয়। তাঁর বর্তমান ক্লাব চেম্বুর ক্রীড়া কেন্দ্র।
আঘাত এবং প্রত্যাবর্তন
১৭ বছর বয়সে ভারতের প্রতিনিধিত্ব করার পর, ২০০৭ এবং ২০০৮ সালে অভিলাষা পরপর চোট পেয়েছিলেন। তাঁর উভয় হাঁটুতেই অস্ত্রোপচারের প্রয়োজন হয়ে পড়েছিল, যেজন্য তিনি বেশ কিছুদিনের জন্য কাবাডি থেকে দূরে সরে গিয়েছিলেন। তবে তিনি ২০১০ সালে একটি দুর্দান্ত প্রত্যাবর্তন করেন এবং ডোম্বিভলিতে ৫৭তম সিনিয়র জাতীয় কাবাডি চ্যাম্পিয়নশিপে স্বর্ণপদক জেতেন। তিনি উড়ুপির ৫৮তম সিনিয়র জাতীয় কাবাডি চ্যাম্পিয়নশিপে টুর্নামেন্টের সেরা খেলোয়াড় হিসেবে পুরস্কৃত হন। অভিলাষা স্মৃতি রোমন্থন করে বলেন, "দ্বিতীয় আঘাতের পর আমি সব আশা হারিয়ে ফেলেছিলাম। আমি ভেবেছিলাম আমার কাবাডি খেলোয়াড় জীবন শেষ হয়ে গেল। কিন্তু আমি ২০১০ সালে প্রত্যাবর্তন করেছি এবং নিজেকে ভুল প্রমাণ করেছি।" তিনি প্রত্যাবর্তনের পর পাঁচটি বড় আন্তর্জাতিক প্রতিযোগিতায় খেলেছেন।
ব্যক্তিগত জীবন
২০২০ সালে তিনি রাহুল পাতিলকে বিবাহ করেছেন।
পুরস্কার
২০১৫ সালে তিনি ভারত সরকার কর্তৃক অর্জুন পুরস্কারে ভূষিত হয়েছেন। ২০১৭ সালে মহারাষ্ট্র সরকার তাঁকে শিব ছত্রপতি ক্রীড়া পুরস্কারে ভূষিত করে।
মিথিঙ্গা দাইমারি
মিথিঙ্গা দাইমারি ওরফে দীপক দাস (মিথিংগা দৈমাৰী) ১৯৯২ সালে পূর্ববর্তী প্রচার সম্পাদক সিদ্ধার্থ ফুকনের আত্মসমর্পণের পর থেকে নিষিদ্ধ সংগঠন উলফার কেন্দ্রীয় প্রচার সম্পাদক ছিলেন।  তিনি ১৯৬৭ সালের ১৭ মে তারিখে আসামের বারপেটা জেলার বড়মা গ্রামে জন্মগ্রহণ করেন।  উনার জন্ম নাম দীপক কাছারি।
শিক্ষা
ডাইমারি ১৯৮৬ সালে গুয়াহাটির বি. বরোহ কলেজে যোগদান করেন। কিন্তু একই বছর উলফাতে যোগদানের পর তিনি তার স্নাতক শেষ করতে পারেননি এবং আন্ডারগ্রাউন্ড হয়ে যান। পরে তিনি সংগঠনের কেন্দ্রীয় প্রচার সম্পাদক হন।
গ্রেফতার
২০০৩ সালের ডিসেম্বরে অপারেশন অল ক্লিয়ার চলাকালীন রাজকীয় ভুটান সেনাবাহিনী তাকে ধরে নিয়ে তাকে ভারতীয় সেনাবাহিনীর কাছে ভুটান দ্বারা হস্তান্তর করা হয়, পালাক্রমে তাকে আসাম পুলিশের কাছে হস্তান্তর করা হয় ২০ ডিসেম্বর ২০০৩ তারিখে, আমি সরকারের কাছে আত্মসমর্পণ করব না এবং শেষ পর্যন্ত লড়াই করব, এই বক্তব্যের মাধ্যমে নলবাড়ির চিফ জুডিশিয়াল ম্যাজিস্ট্রেটের সামনে হাজির করার পর দাইমারি অমান্য প্রদর্শনে বলেছিলেন। তিনি আরও বলেন, ভুটানের অভিযান ছিল খুবই অপ্রত্যাশিত। ভারত সরকার এবং উলফার মধ্যে শান্তি আলোচনার জন্য তিনি এখন জেল থেকে মুক্তি পেয়েছেন। গ্রেফতারের পর তার উত্তরসূরি হন অপূর্ব বড়ুয়া।
কবিতা
ডাইমারি মেগান কাছারি ছদ্মনামে কবিতা লিখেছেন এবং এর তিনটি সংকলন রয়েছে। ২০০৬ সালে, ফ্রাঙ্কফুর্টের বিশ্ব বইমেলায় তার কিছু কবিতার ইংরেজি অনুবাদ প্রকাশিত হয়। সুর এবং বন্দুক জ্ঞানপীঠ পুরস্কারপ্রাপ্ত মামণি রয়সোম গোস্বামীর প্রচেষ্টার ফলে ইউবিএসপিডি তাঁর কবিতার একটি সংকলন প্রকাশিত হয়। মেমসাহিব পৃথিবী হল তার অসমীয়া কবিতার সংকলন। যা পরে প্রদীপ আচার্য এবং মনজিত বড়ুয়ার দ্বারা "মেলোডিস অ্যান্ড গানস" নামে ইংরেজিতে অনুবাদ করা হয়। বইটির মুখবন্ধ লিখেছেন ডাঃ গোস্বামী নিজেই।  ১৯৮০-এর দশকে উলফাতে যোগ দেওয়ার আগে থেকেই তিনি কবিতা লিখতেন। "ক্যাম্পে থাকাকালীন, তার পোষা প্রাণী হিসাবে কয়েকটি পাখি ছিল। ক্র্যাকডাউনের রাতে সবাই যখন পালিয়ে যাচ্ছিল, তখন সে তাদের সঙ্গে নিয়ে যেতে চেয়েছিল। তাদের ঘুমিয়ে থাকতে দেখে, তিনি তাদের জেগে ওঠার জন্য অপেক্ষা করেছিলেন, কিন্তু তখন অনেক দেরি হয়ে গেছে," বলেছেন ডাঃ মামনি রাইসম গোস্বামী।
পারিবারিক হত্যা
২০০০ সালে তার পুরো পরিবার - মা, বড় ভাই, বোন, গর্ভবতী ভগ্নিপতি - অজ্ঞাত বন্দুকধারীরা হত্যা করেছিল। যা তৎকালীন এজিপি সরকার কর্তৃক পরিচালিত গোপন হত্যাকাণ্ডের একটি অংশ বলে বলা হয়।
৬৪৯
৬৪৯ গ্রেগরীয় বর্ষপঞ্জির একটি সাধারণ বছর।
জাফনা রাজত্ব
জাফনা রাজত্ব ( யாழ்ப்பாண அரசு, යාපනය රාජධානිය   ; ১২১৫ থেকে ১৬২৪ সা.সা.), যা আর্যচক্রবর্তী রাজ্য নামেও পরিচিত, এটি ছিল একটি ঐতিহাসিক রাজ্য যা আজকের উত্তর শ্রীলঙ্কা। এটি জাফনা উপদ্বীপের জাফনা নগরের চারপাশে অস্তিত্ব লাভ করে এবং ঐতিহ্যগতভাবে এটি ভারতের কলিঙ্গ থেকে কলিঙ্গ মাঘের আক্রমণের পরে প্রতিষ্ঠিত বলে মনে করা হয়।
দ্বীপের উত্তর, উত্তর-পূর্ব এবং পশ্চিমে একটি শক্তিশালী শক্তি হিসাবে প্রতিষ্ঠিত, এটি অবশেষে জাফনা রাজত্ব প্রতিষ্ঠার সাথে কৃতিত্ব লাভ করে এবং বলা হয় যে এটি ভারতের কলিঙ্গ থেকে উদ্ভূত।
এটি ১৪৬৭ সালে কোট্টে রাজ্যর নিয়ন্ত্রণ থেকে স্বাধীনতা লাভ করে, এবং এর পরবর্তী শাসকরা মুক্তা, হাতি রপ্তানি এবং ভূমি রাজস্ব থেকে সর্বাধিক আয়ের মাধ্যমে এর অর্থনৈতিক সম্ভাবনাকে সুসংহত করার জন্য তাদের শক্তিকে নির্দেশ করে। সেই সময়ের শ্রীলঙ্কা দ্বীপের অন্যান্য আঞ্চলিক রাজ্যগুলির তুলনায় এটি কম সামন্ততান্ত্রিক ছিল।
১৪ বা ১৫ শতকের খ্রিস্টাব্দের বর্তমান আকারে সিংহলি নামপোটা থেকে বোঝা যায় যে আধুনিক ত্রিনকোমালি জেলার কিছু অংশ সহ সমগ্র জাফনা রাজ্যকে দেমল-পট্টন (তামিল শহর) নামে একটি তামিল অঞ্চল হিসাবে স্বীকৃতি দেওয়া হয়েছিল। এই কাজে, বর্তমানে জাফনা, মুল্লাইটিভু এবং ত্রিনকোমালি জেলায় অবস্থিত বেশ কয়েকটি গ্রামকে দেমল-পট্টনের স্থান হিসাবে উল্লেখ করা হয়েছে।
১৫০৫ সালে শ্রীলঙ্কা দ্বীপে পর্তুগিজদের আগমন, এবং পক প্রণালীতে এর কৌশলগত অবস্থান সমস্ত অভ্যন্তরীণ সিংহলী রাজ্যগুলিকে দক্ষিণ ভারতের সাথে সংযুক্ত করে, যা রাজনৈতিক সমস্যার সৃষ্টি করেছিল। এটির বেশ কয়েকজন রাজার বিরোধিতা করেছিলেন এবং তাঁরা শেষ পর্যন্ত পর্তুগিজদের সাথে শান্তি স্থাপন করেছিলেন। ১৬১৭ সালে, সিংহাসন দখলকারী দ্বিতীয় সঙ্গিলি পর্তুগিজদের মুখোমুখি হন কিন্তু পরাজিত হন, এইভাবে ১৬১৯ সালে রাজ্যের স্বাধীন অস্তিত্বের অবসান ঘটে। যদিও মিগপুল্লে অরচ্চির মতো বিদ্রোহীরা — তাঞ্জাভুর নায়ক রাজ্যের সাহায্যে — রাজ্য পুনরুদ্ধারের চেষ্টা করেছিল, কিন্তু শেষ পর্যন্ত তারা পরাজিত হয়েছিল।  আধুনিক জাফনা শহরের একটি উপশহর নাল্লুর ছিল এর রাজধানী।
পুরুষগণ (ভাস্কর্য)
পুরুষদের (Տղամարդիկ) আর্মেনিয়ার রাজধানী ইয়ারেভেনে একটি সর্বসাধারণের জন্য ভাস্কর্য। আর্মেনীয় ভাস্কর ডাবিত মিনাসিহান দ্বারা ২০০৭ সালে নির্মিত, এটি একই নামের এডমন্ড কেওসানহানের ১৯৭২ সালের চলচ্চিত্রকে স্মরণ করে এবং এর মধ্যে চারটি মূর্তি রয়েছে, যারা চলচ্চিত্রের নক্ষত্র, যেমন অভিনেতা, মেহের মেক্টচিহান, আভিতিক গেভোরকহান, আরমেন আইভাজহান এবং আজাত শেন্টসদের চিত্রিত করে।
রাজিয়া মতিন চৌধুরী
রাজিয়া মতিন চৌধুরী (c. ১৯২৫–২ মে ২০১২) বাংলাদেশের লক্ষ্মীপুর জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
প্রাথমিক জীবন
রাজিয়া মতিন চৌধুরী c. ১৯২৫ সালে লক্ষ্মীপুর জেলায় জন্মগ্রহণ করেন। তার স্বামী আবদুল মতিন চৌধুরী ১৯৭৫ সালে ঢাকা বিশ্ববিদ্যালয়ের ১৪ তম উপাচার্য ও বিজ্ঞানী ছিলেন।
রাজনৈতিক জীবন
রাজিয়া মতিন চৌধুরী ঢাকা বিশ্ববিদ্যালয় ল্যাবরেটরি স্কুল অ্যান্ড কলেজের প্রাক্তন অধ্যক্ষ ও বঙ্গবন্ধু পরিষদের প্রেসিডিয়াম সদস্য ছিলেন। তিনি সপ্তম জাতীয় সংসদের মহিলা আসন ২৮ থেকে বাংলাদেশ আওয়ামী লীগের মনোনীত সংসদ সদস্য ছিলেন।
মৃত্যু
রাজিয়া মতিন চৌধুরী ২ মে ২০১২ সালে শিকদার মেডিকেল কলেজ হাসপাতালে বার্ধক্যজনিত কারণে মৃত্যুবরণ করেন।
৬৫০
৬৫০ গ্রেগরীয় বর্ষপঞ্জির একটি সাধারণ বছর।
মারাঠি চলচ্চিত্র
মারাঠি চলচ্চিত্র (मराठी चित्रपट, মরাঠি চিত্রপট) ভারতের মারাঠিভাষী চলচ্চিত্র শিল্প। এটি দেশের অন্যতম প্রাচীন স্থানীয় চলচ্চিত্র শিল্প। মারাঠি ভাষাইয় প্রথম সবাক চলচ্চিত্র ছিল অযোধ্যেচা রাজা। প্রভাত ফিল্মস প্রযোজিত এই ছবিটি মুক্তি পায় ১৯৩২ সালে; অর্থাৎ, প্রথম হিন্দি সবাক চলচ্চিত্র "আলম আরা" মুক্তি পাবার ঠিক একবছর পর। সাম্প্রতিক বছরগুলিতে মারাঠি চলচ্চিত্রের সমৃদ্ধি ঘটেছে। ভারতের মহারাষ্ট্র রাজ্যের রাজধানী মুম্বই শহরে এই শিল্পের মূল কেন্দ্র অবস্থিত।
শাহজাহান খান (অধ্যাপক)
শাহজাহান খান একজন বাংলাদেশী শিক্ষাবিদ। তিনি ঢাকায় অবস্থিত বেসরকারি বিশ্ববিদ্যালয়, এশিয়ান ইউনিভার্সিটি অব বাংলাদেশের (এইউবি) বর্তমান উপাচার্য।
ওগো নিরুপমা
ওগো নিরুপোমা হল একটি ভারতীয় বাংলা ভাষার রোমান্টিক নাটক টেলিভিশন সিরিজ যা ৫ অক্টোবর ২০২০-এ বাংলা এন্টারটেইনমেন্ট চ্যানেল স্টার জলসা- তে প্রিমিয়ার হয়েছিল এবং ১ আগস্ট ২০২১ এ শেষ হয়েছিল। এটি ডিজনি+ হটস্টারে টেলিকাস্টের আগেও উপলব্ধ। শোটি প্রযোজনা করেছে অ্যাক্রোপলিস এন্টারটেইনমেন্ট এবং এতে প্রধান চরিত্রে অভিনয় করেছেন আরকোজা আচার্য এবং গৌরব রায় চৌধুরী। এটি এশিয়ানেটের মালায়ালাম শো কাস্তুরিমনের রিমেক।
শাহজাহান খান (অধ্যাপক)
শিক্ষা
তিনি জাহাঙ্গীরনগর বিশ্ববিদ্যালয় থেকে পরিসংখ্যানে বিএসসি (সম্মান) ও এমএসসি ডিগ্রি লাভ করেন। তিনি কানাডায় অবস্থিত ইউনিভার্সিটি অব ওয়েস্টার্ন অন্টারিও থেকে ম্যাথম্যাটিক্যাল স্ট্যাটিস্টিকসে এমএসসি এবং পিএইচডি ডিগ্রি অর্জন করেন।
ওগো নিরুপমা
পটভূমি
গল্পটি আবির এবং নিরুপমা কে অনুসরণ করে। আবির একজন সুদর্শন এবং সফল ব্যবসায়ী এবং. বিখ্যাত প্রসাধনী কোম্পানি মোহিনী'স বিউটি ওয়ার্ল্ড এর পরিচালন অধিকর্তা, যেখানে নিরুপমা একজন ব্যাঙ্ক কর্মচারী এবং তিনি সুদর্শন মহিলা নন। গল্পটি স্বল্পমাত্রায় একজনের চরিত্র এবং গুণমানের গুরুত্বের উপর কেন্দ্র করে তৈরি।
শাহজাহান খান (অধ্যাপক)
কর্মজীবন
শাহজাহান খান ঢাকা বিশ্ববিদ্যালয়ে প্রভাষক হিসেবে কর্মজীবন শুরু করেন। দীর্ঘ কর্মজীবনে তিনি বিশ্বের একাধিক বিশ্ববিদ্যালয়ে অধ্যাপনা করেছেন।
তিনি ২০২২ সালের ১২ জানুয়ারি ঢাকায় অবস্থিত বেসরকারি বিশ্ববিদ্যালয়, এশিয়ান ইউনিভার্সিটি অব বাংলাদেশের (এইউবি) উপাচার্যের দায়িত্বভার গ্রহণ করেন।
ডি শ্রীরাম কুমার
লেফটেন্যান্ট কর্নেল ডি শ্রীরাম কুমার, এসি (জন্ম ১৯৮১) একজন ভারতীয় সেনাবাহিনীর কর্মকর্তা। ২০০৪ সালের ২০ শে মার্চ সেনাবাহিনীতে কমিশন প্রাপ্ত হয়ে তিনি অশোকচক্র পুরস্কার পেয়েছিলেন, যা ২০১০ সালের ভারতের সর্বোচ্চ শান্তিময় সজ্জা ছিল। তিনি ইন্ডিয়ান মিলিটারি একাডেমির (আইএমএ) প্রশিক্ষক ছিলেন।
জীবনের প্রথমার্ধ
শ্রীরাম কুমার ১৯৮১ সালে কোভিলপট্টিতে জন্মগ্রহণ করেছিলেন এবং অমরাবতীনগর সৈনিক স্কুলে পড়াশোনা করেন এবং ১৯৯৮ সালে পাস করেন। তিনি মাদুরাইয়ের আমেরিকান কলেজে স্নাতকোত্তর করেছেন।
সেনা ক্যারিয়ার
ডান|থাম্ব| শ্রীরাম কুমার ২৬ জানুয়ারী ২০১০-তে রাষ্ট্রপতি [[প্রতিভা দেবীসিংহ পাটিল|প্রতিভা পাতিলের কাছ থেকে অশোকচক্র গ্রহণ করেন। ]] কুমার ২০০২ সালের অক্টোবরে চেন্নাইয়ের অফিসার্স ট্রেনিং একাডেমিতে যোগদান করেছিলেন এবং ২০ শে মার্চ ২০০৪ এ তিনি ৯০ মিডিয়াম রেজিমেন্টে (আর্টিলারি) কমিশন লাভ করেন এবং ২৪ আগস্ট ২০০৮ এ মেজর পদে পদোন্নতি পান। তিনি অরুণাচল প্রদেশে (অপারেশন অর্কিড) এবং পরে মণিপুরে (অপারেশন হেফাজত) 39 আসাম রাইফেলসের সাথে দায়িত্ব পালন করেছিলেন।
২৩ অক্টোবর, ২০০৮ তারিখে, ইম্ফল পূর্ব জেলার, হেইবি মাখং গ্রামে ১০-১৫ সশস্ত্র সন্ত্রাসীর উপস্থিতি সম্পর্কে স্পষ্ট গোয়েন্দা তথ্য পাওয়ার পরে, মেজর ডি শ্রীরাম কুমার সন্ত্রাসীদের নির্মূলের জন্য অভিযান শুরু করেন। ঘটনাস্থলে পৌঁছে তিনি সন্ত্রাসীদের পালানোর পথে একাধিক হামলা চালিয়েছিলেন।
ভারতীয় সেনাবাহিনীর ঐতিহ্যকে ধরে রাখার এবং মারাত্মক লড়াইয়ের সুনিশ্চিতকরণে সর্বাধিক আদেশের নেতৃত্ব প্রদর্শন এবং ব্যক্তিগত সুরক্ষার বিষয়টি নির্বিঘ্নে দেখিয়ে মেজর ডি শ্রীরাম কুমার তার বন্ধুকে ফায়ার কভারিং দেওয়ার নির্দেশ দিয়েছিলেন এবং নিজের নিরাপত্তার প্রতি সম্পূর্ণ অবজ্ঞার সাথে পয়েন্ট ফাঁকা পরিসরে দুটি সন্ত্রাসীকে হত্যা করেছিলেন। পঞ্চম সন্ত্রাসীর জোরদার অনুসন্ধানের পরে তার বন্ধু তাকে হত্যা করেছিল।
রাষ্ট্রপতির গাড়ি (আর্জেন্টিনা)
আর্জেন্টিনার রাষ্ট্রপতির গাড়ি হচ্ছে একটি নতুন গাড়ি যা আর্জেন্টিনা রাষ্ট্রপ্রধান কে বহন করে। এটি ক্যাডিল্যাক ওয়ান এর একটি আর্জেন্টাইন সংস্করণ।
সুগন্ধি জয়তী
সুগন্ধি জয়তী বা দিনফোটা জয়তী (দ্বিপদ নাম: Jatropha integerrima), সাধারণভাবে সফরকারী বা সুগন্ধি জয়তী নামে পরিচিত। এটি হচ্ছে ইউফরবিয়া পরিবারের একটি ফুল গাছ। এটি কিউবা এবং হিস্পানির প্রজাতি।
রাষ্ট্রপতির গাড়ি (আর্জেন্টিনা)
জুয়ান ডোমিংগো পেরান বেশ কয়েকটি ক্যাডিল্যাক এবং ১৯৭২ ফোর্ড ফেয়ারেলেন সাঁজোয়া মডেল কিনেছিলেন যা কিছু বছর পরে রাস্তায় পরিত্যক্ত হওয়ার কারণে শিরোনাম হয়েছিল। ১৯৫২ সালে রাষ্ট্রপতি ডুইট আইজেনহোভারের সফরের সময়, জেনারেল মোটরস এর পেরন তাকে একটি রূপান্তরিত ক্যাডিলাক উপহার দিয়েছিলেন যা উদ্বোধনের পর সমস্ত অনুষ্ঠানে নস্টর কির্চনারকে ব্যবহার করা হত। আপ পাওয়ার উইন্ডোজ, চামড়া গৃহসজ্জার সামগ্রী এবং টেলিফোন সহ গাড়িটি ওই সময়ের জন্য উন্নত সরঞ্জামগুলিতে সজ্জিত ছিল। রাউল আলফোনসান তাঁর নিজের ব্যবহারের জন্য একটি রেনাল্ট ২৫ ব্যবহার করেছিলেন। গাড়িটি পিছনে প্রশস্ত ছিল এবং একটি কম্পিউটার ছিল যা স্প্যানিশ উচ্চারণে ড্রাইভারের সাথে মিথস্ক্রিয়া করতো।(১৯৮০ এর দশকের জন্য এক ধরনের জিপিএস) এটি অন্যান্য তথ্যের মধ্যে ট্যাঙ্কে জ্বালানির পরিমাণ এবং দরজা খোলার কথা জানায়। সাম্প্রতিক সময়ে পুরনো গাড়িগুলো আমদানিকৃত গাড়ির একটি নতুন জাতের পথ দেখিয়েছে। ক্রিস্টিনা ফার্নান্দেজ ডি কির্চনার ভক্সওয়াগেন গ্রুপের অডি এ৬(বেশিরভাগ), একটি ভক্সওয়াগেন পাসাট সিসি এবং একটি ভক্সওয়াগেন ভেন্টো (ভক্সওয়াগেন বোরা/জেট্টা চতুর্থ) বিভিন্ন মডেল ব্যবহার করতেন। এগুলো সবই সাঁজোয়া যান এবং ম্যাটগুলো কালো রংয়ের।
ইতিহাস
পেরোনের রাষ্ট্রপতি থাকাকালীন সময়ে একটি ক্যাব্রিওলেট ব্যবহার করা হতো। আর্তুরো ইলিয়ার, হুয়ান কার্লোস ওঙ্গানিয়া, পেরোন এবং মারিয়া এস্তেলা রাষ্ট্রপতি পদে থাকাকালীন সময়ে একটি ফ্যালকন ক্যাব্রিওলেট এবং মার্টিনেজ ব্যবহার করতেন। এই যানবাহন গুলোর বর্ম আইটেম ৩০ সেমি লম্বা ছিল। বর্তমানে একটি অডি এ৮, টাঙ্গো ০১ এর মতো পরিবহনের এই মাধ্যমটি রাষ্ট্রপতির একটি প্রতীক।
সুগন্ধি জয়তী
সুগন্ধি জয়তী একটি মাঝারি আকারের গুল্ম. এরা বেশি ডালপালা উৎপাদন করে না এবং ডালপালা এলোমেলোভাবে বেঁকে থাকে, পাতা লম্বাটে ধরনের। এরা তিন মিটার পর্যন্ত উঁচু হয়ে থাকে। এরা চিরসবুজ এবং ডালপালা ছড়ান হয়। ফলকের নিম্নাংশে, কৌণিকভাবে বর্ধিত দুটি অংশ থাকে, ফলকের নিম্নতলের বর্ণ উপরের তল অপেক্ষা হালকা। এদের শাখার অগ্রভাবে লাল রঙের ছোট ছোট ফুল ফোটে, ফুল থেকে এলাচির আকার ও আকৃতির ফলও উৎপন্ন হয়। এদের সারা বছরই গাছে ফুল ফোটে। ফুল ২ থেকে ২.৫ সেমি চওড়া, মুক্ত পাপড়ি ৫টি, পুংকেশর হলুদ রঙের। বীজ, শাখা ও গুটিকলম দ্বারা বংশবিস্তার হয়।
দিনফোটা জয়তীকে দ্বিজেন শর্মা বলেছেন ওয়েস্ট ইন্ডিজের প্রজাতি। যদিও ইন্টারনেটের তথ্যে এটিকে চীনের ফুল বলেই মনে হয়।
শহীদ আহসান উল্লাহ মাস্টার জেনারেল হাসপাতাল
শহীদ আহসান উল্লাহ মাস্টার জেনারেল হাসপাতাল হল বাংলাদেশের গাজীপুরে অবস্থিত একটি সরকারি হাসপাতাল।
অবস্থান
হাসপাতালটি গাজীপুর জেলার টঙ্গী শহরের ঢাকা-ময়মনসিংহ মহাসড়কের কাছে স্টেশন রোডে অবস্থিত।
ইতিহাস
আগে টঙ্গী জেনারেল হাসপাতাল নামে এখানে একটি হাসপাতাল ছিল। পরে ওই হাসপাতালের জমিতে নতুন হাসপাতাল ভবন নির্মাণ করা হয়। ২০১৭ সালে সরকার হাসপাতালটির উদ্বোধনের প্রায় দুই মাস পরে একটি বিজ্ঞপ্তিতে আহসানউল্লাহ মাস্টারের নামে নতুন হাসপাতালের নাম ঘোষণা করে। তবে নতুন ভবন উদ্বোধনের এক বছর পেরিয়ে গেলেও আধুনিক যন্ত্রপাতি, অপর্যাপ্ত চিকিৎসক ও অন্যান্য সমস্যার কারণে নতুন ভবনটি রোগীদের সেবায় ব্যবহার করা যাচ্ছিলো না। এছাড়াও হাসপাতাল সম্পর্কে আরো অনেক অভিযোগ রয়েছে। ২০২০ সালে হাসপাতালটি কোভিড-১৯ পরীক্ষা কেন্দ্রগুলোর মধ্যে একটি ছিল। ২৫ এপ্রিল ২০২১ তারিখে হাসপাতালের একজন সার্জন করোনা ভাইরাসে মারা যান। এটি ২০২১ সালে ডেঙ্গু নিবেদিত হাসপাতালগুলোর মধ্যে একটি ছিল। ২০২২ সালে হাসপাতালের দরপত্র জমা দিতে বাধা দেওয়ার জন্য তিনজনকে গ্রেপ্তার করা হয়।
ভাইজান এলো রে
ভাইজান এলো রে হচ্ছে ২০১৮ সালে মুক্তিপ্রাপ্ত একটি ভারতীয় বাংলা ভাষার হাস্যরসাত্মক-মারপিট প্রণয়ধর্মী চলচ্চিত্র। চলচ্চিত্রটি পরিচালনা করেছেন জয়দীপ মুখার্জী এবং এসকে মুভিজের ব্যানারে প্রযোজনা করেছেন অশোক ধানুকা ও হিমাংশু ধনুকা। চলচ্চিত্রটিতে প্রধান চরিত্রে অভিনয় করেছেন বাংলাদেশের শাকিব খান, টলিউডের শ্রাবন্তী চট্টোপাধ্যায় ও পায়েল সরকার।   এছাড়াও পার্শ্বচরিত্রে বিভিন্ন গুরুত্বপূর্ণ ভূমিকায় অভিনয় করেছেন রজতাভ দত্ত, মুনিরা মিঠু এবং দীপা খন্দকার ছাড়াও আরো অনেকে। সিনেমাটি বাংলাদেশে হিট হয়। চলচ্চিত্রটির শুটিং পশ্চিমবঙ্গ এবং লন্ডনেরে কিছু বিশেষ স্থানে শেষ করা হয়েছে।
প্রযোজনা
২০১৮ সালের ২১ ফেব্রুয়ারি ভারতের কলকাতায় ভাইজান এলো রে চলচ্চিত্রের মহরত অনুষ্ঠিত হয়। এরপর, একই বছরের ৩ মার্চ এ চলচ্চিত্রের আনুষ্ঠানিক চিত্রগ্রহণ শুরু হয়।
অভিনয়শিল্পী নির্বাচন
২০১৮ সালের ফেব্রুয়ারির প্রথম সপ্তাহে চলচ্চিত্রের আজানের বোন চরিত্রে অরুণিমা ভূমিকায় অভিনয়ের জন্য চুক্তিবদ্ধ হন বাংলাদেশের দীপা খন্দকার।
সাউন্ডট্র্যাক
ভাইজান এলো রে চলচ্চিত্রটির লিখেছেন দোলন মৈনাক। চলচ্চিত্রটির প্রথম গান "বেবী জান" গানটিতে দ্বৈত কণ্ঠে গেয়েছেন নাকাশ আজিজ এবং অন্তরা মিত্র। ভারতীয় বিখ্যাত প্রযোজনা সংস্থা এসকে মুভিজের ইউটিউব চ্যানেল ২০১৮ সালের ১২ মে তারিখে মুক্তি দেওয়া হয়।
বাজারজাতকরণ ও মুক্তি
২০১৮ সালের ৯ মে এসকে মুভিজের অফিসিয়াল ফেইসবুক পেইজে চলচ্চিত্রটির ফার্স্ট লুক পোস্টার প্রকাশ করা হয়। এরপর, ১৯ মে এসকে মুভিজের ইউটিউব চ্যানেলে চলচ্চিত্রটির ট্রেইলার অবমুক্ত করা হয়।
মুক্তি
২০১৮ সালের ১৫ জুুন ভাইজান এলো রে ৭৫টি প্রেক্ষাগৃহে মুক্তি পায় এবং একই বছরের ২৭ জুলাই বাংলাদেশে একযোগে ১০৯টি প্রেক্ষাগ্রহে মুুুুক্তি পায়।
বক্স অফিস
ভাইজান এলো রে মুক্তির প্রথম ছয়দিনে ১.০৯ কোটি আয় করে।
আদমপুর ইউনিয়ন, অষ্টগ্রাম
আদমপুর ইউনিয়ন কিশোরগঞ্জ জেলা অষ্টগ্রাম উপজেলায় অবস্থিত। এটি একটি হাওড় এলাকা, আয়তন ৯৩৮৬ একর। এখানে মোট ভোটার সংখ্যা ১৭,৯৯৭ জন। পুরুষ ভোটার ৯,৫২২ জন এবং নারী ভোটার ৮,৪৭৫ জন। ভোটের সংখ্যায় উপজেলা ২য় সর্বোচ্চ ইউনিয়ন এটি (উপজেলার সর্বোচ্চ ভোটার আব্দুল্লাপুর ২৪,০৫০ জন)। এখানে ৭ মাস শুকনা ও ৫ মাস বর্ষার পানি থাকে। এই এলাকার মানুষের আয়ের সবচেয়ে বড় উৎস হলো প্রবাসী রেমিট্যান্স। এবং এই এলাকার অধিকাংশ লোক কৃষক, কৃষি নির্ভরশীল। বর্ষাকালে এখানকার একমাত্র যোগাযোগ বাহন নৌকা ও লঞ্চ। এই ইউনিয়ন অষ্টগ্রাম উপজেলা সদর থেকে প্রায় ১৩ কিলোমিটার দূরে অবস্থিত।
ভৌগোলিক অবস্থান
পশ্চিমে অষ্টগ্রাম উপজেলার কলমা ইউনিয়ন, পূর্বে লাখাই উপজেলার বুল্লা ইউনিয়ন, উত্তরে খয়েরপুর-আব্দুল্লাপুর ইউনিয়ন, দক্ষিণে লাখাই উপজেলার লাখাই ইউনিয়ন।
গ্রামসমূহের তালিকা
শরফিকান্দা ও বালুচর।
ঐতিহাসিক স্থান
কৈরাইল গ্রামের আখড়া
মহানন্দ বাবুর বাড়ি
তথ্যসূত্র
আরো বিস্তারিত জানতে : https://www.facebook.com/md.delowarhossan.9828456
৬৫১
৬৫১ গ্রেগরীয় বর্ষপঞ্জির একটি সাধারণ বছর।
নীতি গবেষণা কেন্দ্র
নীতি গবেষণা কেন্দ্র (ইংরেজি: Policy Research Centre) হল ব্রিটিশ থিঙ্ক ট্যাঙ্ক যা মার্কফিল্ড এবং লেস্টারশায়ারের একটি ইসলামিক প্রতিষ্ঠান। প্রতিষ্ঠানটি ব্রিটিশ-মুসলিম সম্পর্কিত বিষয়ে গবেষণা, নীতি-পরামর্শে এবং প্রশিক্ষণে বিশেষজ্ঞ। প্রতিষ্ঠানটি বর্তমান সমাজের নৈতিক চিন্তাভাবনার সম্পর্কে মানুষকে অবহিত করতে এবং তার প্রসারের লক্ষ্যে সাম্প্রদায়িক নীতি, শিক্ষা এবং দক্ষতা কে একজোট করে থাকে। এটি সুশীল সমাজ, মুসলিম সম্প্রদায় এবং স্থানীয় ও জাতীয় সরকারের সঙ্গেই কাজ করে চলেছে।
লক্ষ্য এবং পরিষেবাসমূহ
এটি চায় যে:
● বর্তমান সমাজে মানুষের পরিচয়, নাগরিকত্ব এবং নিরাপত্তাসহ চারপাশে ঘটতে থাকা বিতর্কিত কিছু জটিল সমস্যাগুলির নীতিগত প্রতিক্রিয়া গুলিকে উন্নত এবং সমাধান করা ।
● মুসলিম নাগরিকদের জীবনকে প্রভাবিত করে এমন সামাজিক এবং নৈতিক উদ্বেগের বিষয়ে সচেতনতা বাড়ানো ।
● নৈতিক বিতর্ক এবং নীতি তৈরির প্রক্রিয়া সম্পর্কে নিজস্ব সম্প্রদায়কে অবহিত করা ।
এর পরিষেবাগুলির মধ্যে রয়েছে:
■ মুসলিম সম্প্রদায়ের মধ্যে আভ্যন্তরীণ বোঝাপড়া বৃদ্ধির জন্য এবং নীতি সম্পর্কিত ক্ষমতা বিকাশের উদ্দেশ্য প্রশিক্ষণ প্রদান করা।
■ সরকারী পরামর্শ, কাগজপত্র এবং নীতি প্রস্তাব বা সংস্কার সম্পর্কিত প্রতিক্রিয়া জানানো ।
■ প্রাসঙ্গিক ঘটনাগুলিতে জনমত এবং মুসলিম মতামতের উপর নজরদারির উদ্দেশ্যে সমীক্ষার পরিচালনা করা এবং মুসলিম নীতি উদ্বেগের নকশা তৈরি করা ।